 ****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ**

**ΠΑΝΕΛΛΗΝΙΟΣ ΣΥΛΛΟΓΟΣ ΦΥΣΙΚΟΘΕΡΑΠΕΥΤΩΝ**

**Περιφερειακό Τμήμα Ν. Τρικάλων – Ν. Καρδίτσας**

**Δελτίο Τύπου**

Ημερομηνία: 20/9/2012

**Προς:** Εφημερίδες Τρικάλων-Καρδίτσας-Καλαμπάκας

**Θέμα:** «Απεργιακή κινητοποίηση Φυσικοθεραπευτών Νομών Τρικάλων – Καρδίτσας»

Το Περιφερειακό Τμήμα Τρικάλων – Καρδίτσας του Πανελλήνιου Συλλόγου Φυσικοθεραπευτών (ΠΣΦ), μετά από απόφαση του Κεντρικού Διοικητικού Συμβουλίου του ΠΣΦ, ανακοινώνει ότι θα συμμετάσχει στην πανελλαδική **απεργιακή κινητοποίηση,** που θα λάβει χώρα **την Τρίτη, 25/9/2012**, με κλείσιμο των εργαστηρίων φυσικοθεραπείας και απεργία σε όλα τα Νοσοκομεία και τους Φορείς του δημοσίου τομέα (ΟΤΑ, Ασφαλιστικά Ταμεία) καθώς και του ιδιωτικού τομέα, στα οποία εργάζονται συνάδελφοι.

Τα αιτήματα της απεργίας είναι:

* **η άμεση καταβολή των οφειλών του ΕΟΠΥΥ**
* **η απόδοση των παλαιών χρεών από τα Ασφαλιστικά Ταμεία χωρίς «κούρεμα»**
* **ο συμψηφισμός των οφειλών**
* **η απόδοση του ανθυγιεινού επιδόματος**

Θα πραγματοποιηθεί **συγκέντρωση έξω από το Υπουργείο Υγείας, Αριστοτέλους 17, Αθήνα, στις 12.00 μ. μ.,**θα ακολουθήσει Συνέντευξη Τύπου και θα απαιτηθεί συνάντηση με τον Υπουργό Υγείας.

**Με αγωνιστικούς χαιρετισμούς**

**Το Διοικητικό Συμβούλιο του ΠΤ Τρικάλων-Καρδίτσας**